Volkswagen Vento
Volkswagen Vento – vidutinės klasės automobilis, gamintas 1992–1998 m. VW Vento Europoje buvo pristatyta 1992 metų pirmąjį ketvirtį, Jungtinėje Karalystėje - tų pačių metų rugsėjį, o Šiaurės Amerikoje – 1993 metais (dėl gamybos vėlavimo ir surinkimo kokybės problemų Volkswagen surinkimo gamykloje Puebloje, Meksikoje). Šiaurės Amerikoje naujajam modeliui dėl itin sėkmingų praeitos Jetta kartos pardavimų buvo paliktas senasis vardas - ten ji vadinosi Volkswagen Jetta Mark 3. Europoje, norint įtikti jaunajai kartai, modeliui buvo suteiktas Vento vardas („Vento“ portugalų ir italų kalbose reiškia vėją).